text: Chascuns dedens le moustier vint.
   Fait fu kan qu'il i apartint,
   Selonc ce que adont usoient
   Cil qui à celui tans estoient.
   Enz el moustier tant demorerent
   Que poins en fu. Lors s'en tornerent.
   Quant ainsi orent aoré
   Lor Diex, qu'il ert acoustumé,
   Leur II coronnes leur osterent
   Cil qui seur les chiés leur poserent.
   Quant dou moustier issirent fors,
   Les senestres coronnes lors
   Leur assist on deseur les chiés.
   Tout en autel point, ce sachiés,
   Que il au moustier venu erent,
   PageV02P251
   Tout ainsi arrier s'en r'alerent, 
   Fors tant que coronne portoit 
   Cléomadès, qui pas n'avoit 
   Coronne eue au venir là. 
   Autre difller]ence n'i a, 
   Et ce k'autre coronne avoit 
   Clarmondine, que ne souloit. 
  